Cum s-a întors Irlanda împotriva lui Conor McGregor. „Oamenii nu vor să aibă de-a face cu el”
Când juriul format din 12 persoane l-a găsit pe Conor McGregor vinovat de agresiune sexuală într-un dosar civil introdus de Nikita Hand, care l-a acuzat că a violat-o într-un hotel din Dublin în decembrie 2018, a fost ultima picătură din paharul plin cu controverse și probleme juridice cu care s-a confruntat unul dintre cei mai faimoși sportivi ai Irlandei. Comercianții au scos de pe rafturi produse legate de numele lui, graffitiurile cu el sunt șterse, iar brandurile au anunțat că renunță la asocierea cu numele lui, scrie BBC.